ગત ર017 વિધાનસભાની ચૂંટણીમાં કોંગ્રેસના ઉમેદવાર પ્રતાપ દુધાત પ્રચારમાં મોટીમોટી ગુલબાંગો ફેકીને ખેડુતોને ભરમાવીને અને અનામત આંદોલનનાં સહારાથી ચૂંટાયા તો ખરા પણ ચૂંટણીમાં આપેલા વાયદા આજે 10 મહિના થવા છતાં પુરા કરેલ નથી. પ્રચાર દરમ્‍યાન ગામડે ગામડે ખેડૂતોને ભોળવી મત માંગનાર પ્રતાપ દુધાત આજે મતદારોને જોવા પણ મળતા નથી. સુરત, મુંબઈ, વિદેશોમાં સહેલગાહે ફરનાર ધારાસભ્‍યનાં ફોટા તેમજ વિડીયો, હોડીંગ્‍સ મતદારોને જોવા મળે છે.